ARCHIVES
టెన్నికాయిట్‌ విజేత తెలంగాణ
వికారాబాద్‌ టౌన్‌, న్యూస్‌టుడే: జాతీయ స్థాయి టెన్నికాయిట్‌ టోర్నమెంట్లో తెలంగాణ సత్తా చాటింది. బాలురు, బాలికల విభాగాల్లో టీమ్‌ ఛాంపియన్‌షిప్‌లను గెలుచుకుంది. బాలికల జట్టులో యాదమ్మ, భవాని, త్రిషలు, రవళి, సిరివెన్నెల.. బాలుర జట్టులో నవీన్‌, మధు, మల్లేష్‌, రాజులు సభ్యులు. వికారాబాద్‌లోని సెయింట్‌ జూడ్స్‌ ఉన్నత పాఠశాలలో నిర్వహించిన ఈ టోర్నీ మంగళవారం ముగిసింది. ఈ పోటీల్లో తెలంగాణతో పాటు ఆంధ్రప్రదేశ్‌, ఛత్తీస్‌గఢ్‌, తమళనాడు, పంజాబ్‌, గుజరాత్‌, మహారాష్ట్ర, ఒడిశా జట్లు పాల్గొన్నాయి. బాలుర విభాగంలో మహారాష్ట్ర, బాలికల విభాగంలో ఆంధ్రప్రదేశ్‌ రెండో స్థానం సాధించాయి. రెండు విభాగాల్లో తమిళనాడు మూడో స్థానంలో నిలిచింది. విజేతలకు ఎస్పీ అన్నపూర్ణ బహుమతులు అందించారు.
ప్రధానాంశాలు